**אורך היום והלילה**

**⏴ במבט חדש לכיתה א**

**היקף יחידת הלימוד**: שעור

**עמוד:** 105

**שימו לב!** את הנושא אורך היום והלילה (לדוגמה, **בקיץ**) יש ללמד בכל עונה.

מבנה השיעור בכל עונה יהיה דומה לזה המוצע להלן.

**התלמידים יבצעו את המשימה בבית בעזרת מבוגרים.**

# מטרות

* התלמידים יעקבו ברשת האינטרנט ובאמצעי התקשורת (בעזרת מבוגרים) אחר זמני זריחת השמש ושקיעתה.
* התלמידים יערכו תצפיות (בעזרת מבוגרים) אחר זמני זריחת השמש ושקיעתה ויתעדו אותם.
* התלמידים ישוו בין אורך היום באביב לבין אורך היום בקיץ.
* התלמידים יסיקו מסקנה מההשוואה לגבי שינויים באורך היום והלילה בקיץ ובאביב ויסבירו שזהו אחד מן המאפיינים של העונה.

# היערכות לשיעור

* להכין כרטיסי מילים: **אורך היום, אורך הלילה, שמש זורחת, שמש שוקעת**
* מומלץ לקרוא את ההבהרות המתודיות המתייחסות לנושאי הלימוד במדריך למורה, עמודים 74 - 77.

**מהלך השיעור (ראו בעמודים הבאים).**

# מהלך השיעור:

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק בשינויים באורך היום והלילה בקיץ.  פותחים בדיון סביב התופעה של התארכות הימים בקיץ.  שאולים מה קורה לארוך היום בקיץ? איך יודעים? (השמש שוקעת מאוחר יותר וזורחת מוקדם יותר)  מוצע להסב את תשומת ליבם לעובדה שמשך הזמן שבו הם יכולים לפעול בחוץ אחר הצהריים הוא ארוץ יותר מאשר בעונת האביב.  שואלים:   * מתי השמש שקעה אתמול? * באיזו עונה אפשר לשחק בחוץ יותר זמן, באביב או בקיץ? * מה הספקתם לעשות אתמול מזמן שקיעת השמש ועד לשעה שהלכתם לישון?   **שימו לב!** דיון זה חוזר באמצעות שאלות מתאימות גם בשאר העונות. |
| התנסות | עונים על המשימה **מהו אורך היום בקיץ?**, עמוד 105 **חלקים א ו ב**.  עורכים מעקב כמה ימים ברשת האינטרנט, בלוח השנה ובעיתון כדי להתוודע למגמת התארכות הימים.  מחשבים את אורך היום באביב (מספר השעות מזריחה עד שקיעה) (חוזרים לטבלה שארגנו באביב ומחשבים)  מחשבים את אורך היום בקיץ (מספר השעות מזריחה עד שקיעה) לפי זמני השקיעה והזריחה של השמש.  עורכים השוואה באורך הימים (אם מחשבים מתוך מספר ימים המפר אליו מתייחסים הוא ממוצע. התלמידים עדיין לא מבינים מהו ממוצע לכן יש להסתפק ביום אחד.). |
| המשגה | מסיקים מסקנות: חלק ג של המשימה **מהו אורך היום בקיץ?**, עמוד 105   * בקיץ מחשיך מאוחר יותר מאשר באביב- שקיעת השמש מתרחשת מאוחר יותר והלילה מתקצר * בקיץ השמש זורחת מוקדם יותר ולכן שעות האור מתארכות והלילה מתקצר. * בקיץ היום ארוך יותר מאשר באביב.   תולים את כרטיסי המילים שלמדנו **אורך היום, אורך הלילה, שמש זורחת, שמש שוקעת**  מחברים סיפור קצר על קיץ ומשלבים בו את המילים החדשות. |
| יישום | משלימים מידע במשפטים שבתבנית **מה למדנו?** עמוד 105.   * בקיץ הימים (מתארכים) והלילות (מתקצרים). * בקיץ הַיּוֹם (ארוך) יוֹתֵר מֵאֲשֶׁר באביב. * בַּקיץ הַלַּיְלָה (קצר) מֵאֲשֶׁר באביב.   כדאי הזכיר את ים השוויון- 21 ביוני- זה היום בו עוברים לקיץ באופן רשמי- הימים מתארים והלילות מתקצרים |
| סיכוםורפלקציה | מה למדתי על אורך היום והלילה בקיץ?  איזה מידע התחדש לי בשיעור? |